جيمس هائلمين

جيمس ايم. هائلمين  ڪينيڊا جو شهري آهي، جيڪو پيشي حوالي سان طبيب آهي ۽ هنگامي طب جي شعبي ۾ مهارت رکي ٿو، ان سان گڏ هي وڪيپيڊيا برادري جو حصو آهي، جتي طب ۽ صحت جي حوالي سان مواد جي بهتري جو وڪيل آهي. هي طب سان لاڳاپيل ماڻهن کي ڄاڻ چيڪلي ۾ بهتري لاءِ ڪم ڪرڻ تي اتساهي ٿو.

هي وڪيپيڊيا تي ”ڊاڪ جيمس“ جي کاتي هيٺ ڪم ڪري ٿو، ان سان گڏ هي وڪي منصوبي طب جو متحرڪ رڪن آهي، هي وڪيپيڊيا ۾ منتظم پڻ آهي. هي 2010ع کان 2013ع تائين وڪيميڊيا ڪينيڊا جو صدر پڻ رهيو ۽ وڪي منصوبي ميڊيسن فائونڊيشن جو سابقه صدر پڻ آهي. وڪي منصوبي طب جي مترجم عملي جو باني پڻ آهي. جون 2015ع تي هي وڪي ميڊيا فائونڊيشن بورڊ آف ٽرسٽيز طور منتخب ٿيو، 28 ڊسمبر 2015ع تي هن کي ان عهدي تان هٽايو ويو. 2017ع تي هن کي ٻيهر وڪي ميڊيا فائونڊيشن بورڊ آف ٽرسٽيز طور منتخب ڪيو ويو.

هي برٽش ڪولمبيا يونيورسٽي جي شعبي هنگامي طب ۾ اسسٽنٽ پروفيسر ۽ ڪرين بروڪ، برٽش ڪولمبيا ۾ واقع اوڀر ڪوئنٽي ۾ علائقائي اسپتال جي شعبي هنگامي طب جو سربراهه آهي، سندس رهائش ڪرين بروڪ ۾ آهي.

 ابتدائي زندگي ۽ تعليم 
جيمز ساسڪچيوان ۾ پيدا ٿيو، ۽ اتي ئي وڏو ٿيو. هن يونيوسٽي آف ساسڪچيوان مان 2000ع ۾ اناٽومي تي بيچلر جي سند حاصل ڪئي ۽ اتان ئي ڊاڪٽر آف ميڊيسن جي سند پڻ حاصل ڪيائين.  پوءِ هن برٽس ڪولمبيا مان طبي مهارت ۾ تربيت حاصل ڪئي.

 طبي زندگي 
جيمز موس جاو ساسڪچيوان ۾ واقع موس جاو يونين اسپتال ۾ سن 2010ع تائين ڪم ڪيو. ان کان پوءِ اوڀر ڪوٽنئي علائقائي اسپتال ۾ ڪم ڪرڻ شروع ڪيائين، جتي هن کي 2012ع تي هنگامي طب واري شعبي جو سربراهه مقرر ڪيو ويو.  سن 2014ع تي ”ڪرين بروڪ ڊيلي ٽائونس مين“ نالي اخبار کي ٻڌايائين ته هر سال 22 هزار مريضن جو اوڀر ڪوٽنئي اسپتال ۾ علاج ڪيو ويندو آهي.

 ذاتي زندگي 
جيمز انتهائي وڏي ڊوڙ  ۽ انوکيون ڊوڙيون پسند ڪري ٿو، هي ان جي ساٿي (گرل فرينڊ) 2008ع تي ”گوبي مارچ“ نالي ڊوڙڻ جي مقابلي ۾ حصو ورتو هو. هي ”Marathon des Sables“، ۔”Adventure Racing World Championships“ ۽ ”Saskatchewan Marathon“ نالي ڊوڙ وارين مقابلن ۾ حصو وٺي چڪو آهي.

 حوالا 

زمرو:جيئرا ماڻهو
زمرو:جيئريون شخصيتون
زمرو:ويهين صدي جون پيدائشون
زمرو:ويهين صدي جي پيدائش
زمرو:وڪيپيڊيا شخصيتون
زمرو:ڪينيڊين اسپتال جا منتظيمن
زمرو:جيوت ماڻهو